കുഞ്ഞിനെ മര്ദിച്ചിട്ടില്ലെന്ന് ദമ്ബതികള് കട്ടപ്പന: തര്ക്കത്തെത്തുടര്ന്ന് പിഞ്ചുകുഞ്ഞിനെ മര്ദിച്ചെന്ന അയല്വാസികളുടെ പരാതി അടിസ്ഥാനരഹിതമാണെന്ന് അല്ലിയാര് വലിയമടക്കല് ദീപ, ഭര്ത്താവ് വി.എന്. സുഭാഷ് എന്നിവര് അറിയിച്ചു. അയല്വാസികള് ചേര്ന്ന് തങ്ങളെ അപകീര്ത്തിപെടുത്താനും കള്ളക്കേസില് കുടുക്കാനുമാണ് ശ്രമിക്കുന്നതെന്ന് ദമ്ബതികള് പറഞ്ഞു. അല്ലിയാര് സ്വദേശി ശ്യാമിലിയുടെ കുടുംബവുമായി ബന്ധപ്പെട്ട് ഉണ്ടായ തര്ക്കത്തിനിടെ മുമ്ബ് ദീപക്ക് മര്ദനമേറ്റിരുന്നു. ഇതുസംബന്ധിച്ച് കേസുണ്ട്. ഇതിന്െറ വൈരാഗ്യവും ആരോപണത്തിന് പിന്നിലുണ്ട്. കഴിഞ്ഞ ദിവസം തങ്ങളുടെ വീടിന് സമീപത്തെ ഗ്രൗണ്ടില് കുട്ടികളുടെ ഓണ്ലൈന് ക്ലാസിന് തടസ്സമുണ്ടാക്കും വിധം ബഹളം ഉണ്ടാക്കിയത് ചോദ്യം ചെയ്തതാണ് ഇപ്പോഴത്തെ ആരോപണത്തിന് അടിസ്ഥാനം. നടപടിയെ ചോദ്യം ചെയ്ത ദീപയെ അസഭ്യം പറയുകയും സ്ത്രീത്വത്തെ അപമാനിക്കുകയും ചെയ്തു. ഇത് മൊബൈല് ഫോണില് പകര്ത്തിയ തന്െറ മകനെ അയല്വാസി മര്ദിച്ചു. ഇതുസംബന്ധിച്ച് പൊലീസിന് പരാതി നല്കിയിട്ടുണ്ട്.